77/190/ETY: Komission päätös, tehty 26 päivänä tammikuuta 1977, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta



Virallinen lehti nro L 061 , 05/03/1977 s. 0034 - 0051

Suomenk. erityispainos Alue 12 Nide 1 s. 0162

Kreikank. erityispainos: Luku 12 Nide 1 s. 0206

Ruotsink. erityispainos Alue 12 Nide 1 s. 0162

Espanjank. erityispainos: Luku 12 Nide 3 s. 0006

Portugalink. erityispainos: Luku 12 Nide 3 s. 0006



KOMISSION PÄÄTÖS, tehty 26 päivänä tammikuuta 1977, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta (77/190/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annetun neuvoston direktiivin 76/491/ETY () ja erityisesti sen 7 artiklan, sekä katsoo, että direktiivin 76/491/ETY 7 artiklassa säädetään, että komissio antaa täytäntöönpanosäädökset direktiivin 1 artiklassa säädettyjen ilmoitusten muodosta, sisällöstä sekä muista ominaisuuksista, direktiivin 76/491/ETY 2 artiklan 2 kohdassa säädetään, että jäsenvaltiot toimittavat jokaisen vuosineljänneksen 45 ensimmäisen päivän aikana komissiolle luettelon henkilöistä ja yrityksistä, jotka toimittavat direktiivin 1 artiklan mukaisten velvollisuuksiensa täyttämiselle tarpeelliset tiedot, direktiivin 76/491/ETY 3 artiklassa säädetään, että tiedot on esitettävä siten, että niistä saa mahdollisimman kuvaavan kuvan jokaisen jäsenvaltion öljymarkkinoista, ja on tarpeen yhtenäistää tietojärjestelmä teknisellä tasolla ja saada vertailukelpoisia ja johdonmukaisia tietoja, ja tämän vuoksi on tarpeen käyttää samanlaisia kyselylomakemalleja ja yhtenäistää tehtävien ilmoitusten sisältö, ON TEHNYT TÄMÄN PÄÄTÖKSEN: 1 artikla Ilmoitukset, jotka jäsenvaltioiden on toimitettava komissiolle direktiivin 76/491/ETY 1 artiklan mukaisesti, laaditaan tämän päätöksen liitteessä esitettyjen kyselylomakemallien mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä tammikuuta 1977. Komission puolesta Guido BRUNNER Komission jäsen () EYVL N:o L 140, 28.5.1976, s. 4 () Koskee yksinomaan ilmoituksen tekevien henkilöiden ja yritysten keskimääräisten myyntitulojen sarjan vaihteluväliä. LIITE MALLIT KYSELYLOMAKKEISTA, JOTKA JÄSENVALTIOIDEN ON TOIMITETTAVA EUROOPAN YHTEISÖJEN KOMISSIOLLE Taulukko 1: Raakaöljyn hinnat Taulukko 2: Raakaöljyn hankintakustannukset (cif) Taulukko 3: Maahantuotujen öljytuotteiden hinnat Taulukko 4: Öljytuotteiden kuluttajahinnat Taulukko 5: Sisämarkkinoiden myyntitulot Taulukko 6: Luettelo ilmoituksen tekevistä henkilöistä ja yrityksistä 377D0190 5.3.77 N:o L 61/37 EUROOPAN YHTEISÖJEN VIRALLINEN LEHTI Taulukkoa 1 koskevia huomautuksia RAAKAÖLJYN HINNAT Jokainen riveistä 1 P16 koskee tietyn maahantuodun raakaöljylaadun tietoja kyseiseltä neljännesvuodelta, lukuun ottamatta raakaöljyä, joka on kauttakulkumatkalla toisiin jäsenvaltioihin tai jonka määräpaikkana on kolmas maa. Rivi 20 «Muut maahantuodut raakaöljyt» koskee kaikkia kolmansista maista kyseisenä neljännesvuotena tuotuja öljylaatuja, jotka eivät sisälly riveihin 1 P16, sekä toisesta jäsenvaltiosta tulevaa raakaöljyä. Fob-hinnalla tarkoitetaan tosiasiallisesti laskutettuja hintoja lastaussatamassa. Cif-arvo lasketaan vapaasti purkaussatamassa. Cif-hinta käsittää fob-hinnan, kuljetuskustannukset, vakuutusten kokonaismäärän sekä tietyt muut raakaöljyn siirtotoimintoihin liittyvät kulut (tullit tai lastauskulut, lotjamaksut). Cif-hintoihin eivät kuulu tullimaksut, lisäseisontakorvaukset, satamamaksut eivätkä mitkään muut kulut, jotka tulevat ilmoittajavaltion maksettaviksi. Fob- ja cif-hinnat ovat hinnat, jotka yritykset ovat tosiasiallisesti maksaneet tai jotka ne odottavat joutuvansa maksamaan alennukset vähennettyinä. Maksuun myönnetyn maksuajan vaikutus hintoihin vahvistetaan kolmeksikymmeneksi päiväksi. Kun maksuehdot ylittävät tämän viitekauden, hinnat mukautetaan kolmenkymmenen päivän maksuajan mukaisille hintatasoille; yleisen tavan mukaan yksi lisäkuukausi maksuaikaa vastaa 1 %:n hinnan alennusta. Hinnat mukautetaan myös vastaamaan jokaisen taulukossa 1 luetellun raakaöljylaadun API-nimellistiheyttä seuraavien tekijöiden perusteella: P itäisen pallonpuoliskon raakaöljyt: 3 US sentin lisäys tai vähennys jokaista barrelia ja API-astetta kohti, joka on nimellistiheyden yli tai alle; P läntisen pallonpuoliskon raakaöljyt: 12 US sentin lisäys tai vähennys jokaista barrelia ja API-astetta kohti, joka on nimellistiheyden yli tai alle. Mukautukset tehdään vain kokonaisille API-asteille; API-asteiden murto-osat voidaan jättää huomiotta. Kun hinnat ilmoitetaan alun perin muussa valuutassa kuin US dollareissa, hintamerkinnät ilmaistaan US dollareissa, ja ilmoituksen tekevät henkilöt ja yritykset laskevat ne käyttämiensä kirjanpitomenettelyiden mukaisesti. Hinnat pyöristetään lähimpään senttiin. Kokonaismäärällä tarkoitetaan konossementeissa olevien määrien kokonaismäärää (on a Bill of Lading basis) jokaiselle tuon neljännesvuoden aikana maahantuodulle raakaöljylaadulle. Keskimääräisillä fob- ja cif-hinnoilla tarkoitetaan määrien mukaisesti painotettuja hintoja. Fob- ja cif-hintojen vaihtelulla tarkoitetaan hintamerkintöjä, jotka on esitetty vaihteluvälin muodossa ottamalla riveillä 1 P16 luetellun raakaöljyn hintasarjan kahta rajadesiiliä edustavat luvut. Rivillä 20 ei tarvitse ilmoittaa fob- ja cif-hintojen vaihtelua. Keskimääräiset fob- ja cif-hinnat sekä fob- ja cif-hintojen vaihtelu lasketaan sopivimmista valuuttakursseista, jotta saadaan raakaöljyn kuvaavimmat hintamerkinnät. Dollarin neljännesvuoden keskimääräinen valuuttakurssi ilmoitetaan taulukon 1 alareunassa. Jäsenvaltiot toimittavat taulukon 1 komissiolle viimeistään seuraavina päivämäärinä: P tiedot 1 päivän tammikuuta ja 31 päivän maaliskuuta väliseltä ajalta vuosittain seuraavan toukokuun 15 päivänä; P tiedot 1 päivän huhtikuuta ja 30 päivän kesäkuuta väliseltä ajalta vuosittain seuraavan elokuun 15 päivänä; P tiedot 1 päivän heinäkuuta ja 30 päivän syyskuuta väliseltä ajalta vuosittain seuraavan marraskuun 15 päivänä; P tiedot 1 päivän lokakuuta ja 31 päivän joulukuuta väliseltä ajalta vuosittain seuraavan vuoden helmikuun 15 päivänä. 377D0190 5.3.77 N:o L 61/39 EUROOPAN YHTEISÖJEN VIRALLINEN LEHTI Taulukkoa 2 koskevia huomautuksia RAAKAÖLJYN HANKINTAKUSTANNUKSET (cif) Rivit 1 ja 2 koskevat raakaöljyn kokonaishankintaa kyseisenä neljännesvuotena, toisin sanoen taulukossa 1 lueteltujen tuotujen raakaöljylaatujen kokonaismäärää sekä paikallisesti tuotettua raakaöljyä. Raakaöljyä, joka on kauttakulkumatkalla toisiin jäsenvaltioihin tai jonka määräpaikkana on kolmas maa, ei lueta mukaan. Raakaöljyn kokonaismäärällä tarkoitetaan siis hankinnan kokonaismäärää, joka sisältää: P lopullisen maahantuonnin, eli raakaöljyn, joka on periaatteessa tarkoitettu kotimaan kulutukseen, P väliaikaisen maahantuonnin, eli raakaöljyn tuonnin, jonka suorittavat ilmoituksen tekevään jäsenvaltioon sijoittautuneet yritykset tai joka suoritetaan niiden lukuun, ja yritysten jalostetut tuotteet viedään toiseen yhteisön jäsenvaltioon tai suunnataan kotimaan kulutukseen. Tuontia, joka suoritetaan ilmoituksen tekevän jäsenvaltion ulkopuolelle sijoittautuneiden yritysten lukuun ja joka on tarkoitettu jalostuksen jälkeen vietäväksi tuotteina muihin kuin yhteisön jäsenvaltioihin, ei lueta mukaan, P paikallisen raakaöljyn tuotannon. Keskimääräisillä cif-kuluilla tarkoitetaan raakaöljyn määrinä painotettuja kokonaishankintakustannuksia neljännesvuodelta. Cif-kulujen käsite määritellään tässä samoin kuin taulukossa 1. Jäsenvaltioissa tuotetun raakaöljyn tuontiarvo lasketaan purkaussatamassa tai vapaasti rajalla eli siitä hetkestä lähtien, kun raakaöljy tulee tuontimaan tullilainsäädännön alaiseksi. Ilmoituksen tekevässä jäsenvaltiossa tuotetun ja kulutetun raakaöljyn arvot vastaavat siirtohintoja tai hankinnan kirjanpitoarvoja. Keskimääräiset cif-kulut lasketaan markkinoiden virallisten valuuttakurssien mukaisesti () kuvaavimpien hankintakustannusmerkintöjen saamiseksi. Dollarin keskimääräinen neljännesvuoden kurssi ilmoitetaan taulukon 2 alareunassa. Rivin 2 luvut perustuvat sopivimpiin muuntamiskertoimiin. Jäsenvaltiot toimittavat taulukon 2 komissiolle viimeistään seuraavina päivämäärinä: P tiedot 1 päivän tammikuuta ja 31 päivän maaliskuuta väliseltä ajalta vuosittain seuraavan toukokuun 15 päivänä; P tiedot 1 päivän huhtikuuta ja 30 päivän kesäkuuta väliseltä ajalta vuosittain seuraavan elokuun 15 päivänä; P tiedot 1 päivän heinäkuuta ja 30 päivän syyskuuta väliseltä ajalta vuosittain seuraavan marraskuun 15 päivänä; P tiedot 1 päivän lokakuuta ja 31 päivän joulukuuta väliseltä ajalta vuosittain seuraavan vuoden helmikuun 15 päivänä. () Julkaistaan päivittäin Euroopan yhteisöjen virallisessa lehdessä 377D0190 5.3.77 N:o L 61/41 EUROOPAN YHTEISÖJEN VIRALLINEN LEHTI Taulukkoa 3 koskevia huomautuksia MAAHANTUOTUJEN ÖLJYTUOTTEIDEN HINNAT Jokainen riveistä 1 P5 koskee tietyn kolmannesta maasta tai yhteisön toisesta jäsenvaltiosta maahantuodun öljytuotteen tietoja kyseiseltä neljännesvuodelta, lukuun ottamatta öljytuotteita, jotka ovat kauttakulkumatkalla toisiin jäsenvaltioihin tai jonka määräpaikkana on kolmas maa. Öljytuotteilla tarkoitetaan aineita, joiden kansainvälisillä markkinoilla tai jokaisessa jäsenvaltiossa sovellettavat tekniset laatumääritykset kuuluvat rivien 1 P5 jonkin nimikkeen alle. Maahantuodulla kokonaismäärällä tarkoitetaan konossementeissa olevien määrien (on a Bill of Lading basis) ja jokaisen tuotteen maahantuontiin liittyvistä vastaavista asiakirjoista saatujen määrien kokonaismääriä. Keskimääräisillä hinnoilla tarkoitetaan neljännesvuoden keskimääräisiä määrien mukaisesti painotettuja hintoja. Maahantuontihinta lasketaan vapaasti purkaussatamassa tai vapaasti rajalla eli siitä hetkestä alkaen, jolloin tuotteet tulevat ilmoituksen tekevän valtion tullilainsäädännön alaiseksi. Maahantuontiarvoihin kuuluu fob-hinta, kuljetuskustannukset, vakuutusten kokonaismäärä sekä tietyt purkaustoimintoihin liittyvät kustannukset. Tuontihintoihin ei lueta tuotteita mahdollisesti koskevia tulleja ja veroja eikä mitään kustannusosia, jotka vaikuttavat tuotteisiin niiden satamassa purkamisen tai rajan ylittämisen jälkeen. Hintavaihtelulla tarkoitetaan hintamerkintöjä, jotka esitetään vaihteluvälin muodossa ottamalla hintasarjan kahta rajadesiiliä edustavat luvut. Keskimääräiset hinnat ja hintavaihtelu ilmaistaan US dollareina tonnilta; ne lasketaan virallisten markkinavaluuttakurssien mukaan (). Luvut pyöristetään lähimpään US senttiin. Neljännesvuoden keskimääräinen valuuttakurssi ilmoitetaan taulukon 3 alareunassa. Barreleina ilmoitettujen tietojen muuttaminen tonneiksi ja päinvastoin tehdään seuraavien muuntamiskertoimien mukaisesti: >TAULUKON PAIKKA> Jäsenvaltiot toimittavat taulukon 3 komissiolle viimeistään seuraavina päivämäärinä: P tiedot 1 päivän tammikuuta ja 31 päivän maaliskuuta väliseltä ajalta vuosittain seuraavan toukokuun 15 päivänä; P tiedot 1 päivän huhtikuuta ja 30 päivän kesäkuuta väliseltä ajalta vuosittain seuraavan elokuun 15 päivänä; P tiedot 1 päivän heinäkuuta ja 30 päivän syyskuuta väliseltä ajalta vuosittain seuraavan marraskuun 15 päivänä; P tiedot 1 päivän lokakuuta ja 31 päivän joulukuuta väliseltä ajalta vuosittain seuraavan vuoden helmikuun 15 päivänä. () Julkaistaan päivittäin Euroopan yhteisöjen virallisessa lehdessä 377D0190 5.3.77 N:o L 61/43 EUROOPAN YHTEISÖJEN VIRALLINEN LEHTI Taulukkoa 4 koskevia huomautuksia ÖLJYTUTTEIDEN KULUTTAJAHINNAT Rivit 1 P8 koskevat öljytuotteiden kuluttajahintoja koskevia tietoja eräiden kuluttajaryhmien osalta ja tiettynä päivämääränä. Öljytuotteilla tarkoitetaan aineita, joiden kansainvälisillä markkinoilla tai jokaisessa jäsenvaltiossa sovellettavat tekniset laatumääritykset kuuluvat rivien 1 P8 jonkin nimikkeen alle. Lisäyksissä A, B ja C esitetään öljytuotteiden nimikkeet ja tekniset määritykset jokaisessa jäsenvaltiossa. Hinnoilla eräille kuluttajaryhmille tarkoitetaan: P manatieliikenteen polttoaineiden osalta pumppuhintoja, P kotitalouksien polttoaineiden osalta jakeluhintoja pienkuluttajille eli 2 000-5 000 litran toimituksia, lukuun ottamatta paloöljyn alle 1 000 litran toimituksia, P teollisuuspolttoaineiden osalta jakeluhintoja kuluttajille alle 2 000 tonnin toimituksina kuukaudessa tai alle 24 000 tonnin toimituksina vuodessa tapauksittain. Enimmäishinnoilla tarkoitetaan erityiselle kuluttajaryhmälle tarkoitetun tuotteen julkistettuja tai julkistamattomia enimmäismyyntihintoja, jotka viranomaiset ovat vahvistaneet tai jotka perustuvat viranomaisten ja yhtiöiden välisiin sopimuksiin, tullit ja verot mukaan luettuina ja nettona. Tiedot koskevat enimmäishintoja, jotka ovat voimassa kyseistä neljännesvuotta seuraavasta päivästä alkaen. Todellisilla hinnoilla tarkoitetaan todellisia kuluttajahintoja, jotka ovat voimassa kyseistä neljännesvuotta seuraavan kuukauden 15 päivän tienoilla: P keskimääräisillä todellisilla hinnoilla tarkoitetaan jokaisen riveillä 1 P8 luetellun tuotteen yleisimmin veloitettua hintaa eli tyyppiarvoa tai sen puuttuessa hintasarjan painotettua keskiarvoa tullit ja verot mukaan luettuina ja nettona, P todellisella vaihteluvälillä jokaisen riveillä 1 P8 luetellun tuotteen alinta ja ylintä todellista hintaa, tullit ja verot mukaan luettuina ja nettona(). Jäsenvaltiot toimittavat taulukon 4 komissiolle kyseistä neljännesvuotta seuraavan kuukauden 15 päivästä kolmenkymmenen päivän kuluessa. () Koskee yksinomaan ilmoituksen tekevien henkilöiden ja yritysten keskimääräisten myyntitulojen sarjan vaihteluväliä. 377D0190 5.3.77 N:o L 61/45 EUROOPAN YHTEISÖJEN VIRALLINEN LEHTI Taulukkoa 5 koskevia huomautuksia SISÄMARKKINOIDEN MYYNTITULOT Taulukossa 5 esiintyvät tiedot koskevat öljytuotteiden kotimaan kulutusta kyseisenä neljännesvuotena, mutta siihen ei lueta mitään tuotteiden vientiä koskevia tietoja eikä laivapolttoaineiden hankintaa. Öljytuotteilla tarkoitetaan aineita, joiden kansainvälisillä markkinoilla tai jokaisessa jäsenvaltiossa sovellettavat tekniset laatumääritykset kuuluvat rivien 1 P7 jonkin nimikkeen alle. Rivi 3 koskee dieselöljyä eli mekaanisiin käyttötarkoituksiin tarkoitettua tuotetta. Riville 4 kuuluvat kaasuöljyjen muita käyttötarkoituksia koskevat tiedot. Rivi 7 koskee kaikkia polttoöljyjä, lukuun ottamatta 5 kohdassa mainittua kevyttä polttoöljyä. Rivin 10 «Muut tuotteet» koskevat raakaöljystä saatuja ja sisämarkkinoilla jaeltavia tuotteita, lukuun ottamatta riveillä 1 P7 ilmoitettuja tuotteita. Sisämarkkinoiden kokonaismyynnillä tarkoitetaan kokonaisjalostamomyyntiä välittäjille ja suurkuluttajille sekä toimituksia välittäjille ja lopullisille kuluttajille jakeluverkkojen kautta. Nämä tiedot koskevat rivejä 1 P7 sekä rivejä 10 P11. Rivi 12 koskee jalostamojen kokonaistuotantoa, eli kotimaan kulutusta, vientiä ja laivapolttoaineita, mutta siihen ei lueta jalostamojen omaa kulutusta, hävikkejä eikä jalostuksen jälkeen ulkomaisen omistajan lukuun vietyjä tuotteita. Sisämarkkinoiden myyntituloilla tarkoitetaan rivien 1 P7 jokaisen öljytuotteen jalostamomyynnistä välittäjille ja suurkuluttajille saatuja sekä toimituksista välittäjille ja lopullisille kuluttajille jakeluverkkojen kautta saatuja keskimääräisiä myyntituloja, joista on vähennetty välityspalkkiot, alennukset, tullit ja verot: P keskimääräisillä myyntituloilla tarkoitetaan jokaisen öljytuotteen neljännesvuoden keskimääräisiä myyntituloja; P myyntitulojen vaihteluvälillä tarkoitetaan neljännesvuoden keskimääräisten myyntitulojen sarjan alinta ja ylintä lukua (). Kokonaisjalostamohinnalla rivillä 11 tarkoitetaan kaikkien raakaöljystä saatujen öljytuotteiden neljännesvuoden kokonaistuottoa ilman tulleja ja veroja mitattuna jalostamon portilla: P keskimääräisillä myyntituloilla tarkoitetaan jalostamohintojen neljännesvuosittaista painotettua keskiarvoa; P jalostamohintojen vaihteluvälillä tarkoitetaan ilmoituksen tekevien henkilöiden ja yritysten toimittaman neljännesvuoden hintasarjan alinta ja ylintä lukua. Kokonaisjalostamohinta on kahden seuraavan välinen erotus: P jalostamomyynnistä välittäjille ja suurkuluttajille sekä toimituksista välittäjille ja lopullisille kuluttajille jakeluverkkojen kautta saadut keskimääräiset kokonaismyyntitulot eli kokonaismyyntitulot, jotka on saatu raakaöljyistä saaduista ja sisämarkkinoilla myydyistä öljytuotteista P ja P kaikkien öljytuotteiden kokonaisjakelukustannukset. Kokonaiskustannuksiin kuuluvat kaikki kustannukset ja kulut, jotka liittyvät kaikkien raakaöljystä saatujen öljytuotteiden erityisesti öljyyn liittyviin jakelutoimintoihin. Kustannuksissa on oltava kaikki kiinteät kulut, erityisesti käyttöomaisuuden kuoletukset ja korot, vaihtelevat kulut (toimintakulut) sekä öljytuotteiden jalostuksen ja maahantuonnin jälkeiset, kaupalliseen toimintaan ja käyttöön tarvittavat yleiset kulut. Öljytuotteiden jakelun kokonaiskustannusten, jota tarvitaan kokonaisjalostamohinnan laskemisessa, olisi mieluiten oltava neljännesvuoden yksikkökustannukset, jotka on saatu yritysten kirjanpidosta. Jos kustannuksia ei ole ilmoituksen tekevien henkilöiden ja yritysten kirjanpidossa, ne voidaan arvioida kirjanpidon tai talousarvioiden vuosittaisten lukujen perusteella. Jalostamohinnan laskemisessa ei oteta huomioon: P raakaöljyn kuljetuskustannuksia sisämaan jalostamoihin, P käyttöpääoman kuluja, P tuotteiden viennin ja laivapolttoaineiden hankinnan tuloja ja kuluja, P hotellien, ravintoloiden ja baarien ylläpitoon, muiden tuotteiden kuin öljytuotteiden pitämiseen kaupan sekä kiinteistötoimintoihin liittyvät tulot ja kulut. Jäsenvaltiot toimittavat taulukon 5 komissiolle viimeistään seuraavina päivämäärinä: P tiedot 1 päivän tammikuuta ja 31 päivän maaliskuuta väliseltä ajalta vuosittain seuraavan toukokuun 15 päivänä; P tiedot 1 päivän huhtikuuta ja 30 päivän kesäkuuta väliseltä ajalta vuosittain seuraavan elokuun 15 päivänä; P tiedot 1 päivän heinäkuuta ja 30 päivän syyskuuta väliseltä ajalta vuosittain seuraavan marraskuun 15 päivänä; P tiedot 1 päivän lokakuuta ja 31 päivän joulukuuta väliseltä ajalta vuosittain seuraavan vuoden helmikuun 15 päivänä. Taulukkoa 6 koskevia huomautuksia LUETTELO ILMOITUKSEN TEKEVISTÄ HENKILÖISTÄ JA YRITYKSISTÄ Taulukkoon 6 merkitään niiden henkilöiden ja yritysten nimet tai nimitykset, jotka toimittavat tietoja valtioille 4 päivänä toukokuuta 1976 annetun direktiivin 2 artiklan mukaisesti. Ilmoituksen tekevät henkilöt ja yritykset luokitellaan alenevassa tärkeysjärjestyksessä jokaisen toimintatyypin osalta. Taulukko 6 toimitetaan komissiolle kerran vuodessa ilmoitettaessa ensimmäiseen neljännesvuoteen liittyviä tietoja.